Dronning Louises bro

Dronning Louises bro, også kalt Københanvs Pont Neuf er en bro over Søerne (Peblinge Sø/Sortedams Sø) i København. Broen ble oppført i 1885–1887 og er tegnet av arkitekt Vilhelm Dahlerup. Den forbinder Indre by med Nørrebro. Den er oppkalt etter dronning Louise som var gift med Christian IX.

Historie 

Allerede i 1562 nevnes en bro som forbindelse over Søerne nær det sted hvor Dronning Louises bro senere ble bygget. Da den nye Frederiksborgvei skulle bygges, erstattet Christian IV i årene 1618-20 den gamle broen med en kombinert demning og bro. Utpå 1800-tallet, da Nørreport og vollene ble revet og brokvarterene bygget ut, klarte ikke Peblingebroen den stigende trafikken lenger. Arkitekt Emil Blichfeldt fremla et prosjekt som kombinerte bro med en overdekket basargate. Dette for å skape ly for den ruskende vinden over broen, men også som en naturlig forlengelse av gatens nye butikker. Københavns magistrat valgte omsider det litt enklere forslag fra Vilhelm Dahelrup.

Broen 
Dronning Louises bro er oppført i granitt og har tre huller til gjennomseiling. I hver ende av broen står fire store flaggstenger, og broen har i alt åtte lykter. Broens rekkverk er prydet med ensartede bronseskjold som gjengir Københavns byvåpen omkranset av våpen, hjelmer, visirer og løver. Den er en del av strekningen fra Nørrebrogade på Nørrebro-siden til Søtorvet og Frederiksborggade på Indre By-siden.
 
På hver side av Søtorvetsiden, står avstøpninger av de klassiske romerske skulpturgrupper Tiberen og Nilen. På Nørrebrosiden står Johannes Hansens skulptur ''Siddende Unge Mennesker fra 1942.

Dronning Louises bro er fredet, men er samtidig en av verdens mest sykkeltrafikkerte veier. I 2011 har biltrafikken blitt regulert, og fortau og cykkelstier blitt bredere, med to felter for syklistene i hver kjøreretning. Det er også satt frem flere benker, som forbipasserende kan hygge seg på.

Referanser 

Nørrebro
Broer i København
Broer åpnet i 1887
1887 i Danmark
Fredete byggverk i København
Veibroer i Danmark